In de Schwiizer Dialäggtfilm, wo vor allem z Züri broduziert worde si, het s Baseldytsch lang zur Markierig vo Bösewicht dient. Das Stereotyp isch scho im eltiste erhaltene Dialäggtfilm Jä-soo! us em Johr 1935 ersichtlig und wird au in de Film, wo im Zug vo der Geistige Landesverdeidigung entstande si, dr Landammann Stauffacher vo 1941, dr Gotthälf-Verfilmig Uli der Pächter und dr Bäckerei Zürrer, wo in dr Stadt Züri spiilt, bis in d Fufziger bruucht. Yber Doggumentarfilm und em Dani Levy si «Peperoni» in der Färnsehserii Motel us de Achtziger, het sich der Basler Dialäggt filmisch kenne rehabilitiere.[1]